Diari Oficial de la Generalitat Valenciana


Sumari del DOGV 286, del 12-09-1985 (1985/804955)

ORDRE de 3 de juny de 1985, de la Conselleria d'Agricultura, Pesca i Alimentació, per la qual es convoca la concessió de subvencions a les Cooperatives Agràries de transformació per a la formació de personal propi en materies comunitaries.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   286

Data del DOGV
:   12-09-1985

Secció del DOGV
:   ALTRES DISPOSICIONS

Número del document
:   1985/804955


Data del document
:   03-06-1985

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Ordre de 3 de juny de 1985, de la Conselleria d'Agricultura, Pesca i Alimentació, per la qual es convoca la concessió de subvencions a Cooperatives Agràries i Societats Agràries de Transformació per a la formació de personal propi en matèries comunitàries.  
La preparació de les estructures agràries valencianes davant la immediata integració d'Espanya en la CEE, exigeix comptar amb la formació dels professionals del sector agrari que contemple un detallat coneixement dels mecanismes d'actuació de la Política Agrària Comú. Aquesta necessitat, general per a tots els sectors, ho és amb peculiar insistència en el cas de les cooperatives i Societats Agràries de Transformació que, sota la caracterització d'Agrupacions de Productors Agraris, són les que protagonitzaran una actuació sustancial en l'aplicació de la Política Agrícola Comú.   
Posat que l'atenció d?aquesta necessitat exigeix el recolzament de l'Administració en el foment de la susdita formació del personal al servei de les Cooperatives i Societats Agràries de TransformaciO7.fent ús de les facultats que em són atribuïdes,   
DISPOSE:   
Article primer  
La Conselleria de d'Agricultura, Pesca i Alimentació convoca la concessió de subvencions per a la realització d'activitats de formació de personal de les Cooperatives Agràries i Societats Agràries de Transformació (d'ara en avant SAT).   
Article segon  
Seran beneficiaris d'aquestes subvencions les Cooperatives Agràries i SAT amb domicili social en la Comunitat Valenciana, amb preferència per a la concessió d'aquelles qualificades com Agrupació de Productors Agraris (APAS).   
Article tercer  
Les Cooperatives i SAT que acompleixen el requisit establert en l'article anterior, seràn subvencionades per el desplegament de les activitats següents:   
a) Organització Directa o en colaboració amb altres entitats, de cursos i cursets de formació dels socis en temes comunitaris.   
b) Realització de cursos, cursets, seminaris i jornades de formació en temes comunitaris per al personal propi de les Cooperatives i SAT, encara que no reuneixca la condició de soci, organizats per entitats públiques o privades, tant en Espanya com en els països de la CEE.   
c) Realització d'intercanvis i estades de personal propi, soci o no, en Cooperatives o APAS dels països de la CEE, amb la finalitat d'aconseguir una formació directa i pràctica de l'aplicació de la Política Agrària Comú.   
Article quart  
Les subvencions tindran les quanties i límits següents:   
a) Per a la realització de les activitats descrites en l'article 3r a): 1.000 pessetes per assistent i dia amb un màxim de 250.000 pessetes.   
b) Per a la realització de les activitats susdites en l'article 3r b): el 50 % com a màxim de l'import dels corresponents drets d?inscripció, més indemnització de 3.000 pessetes per dia si se celebra en Espanya i de 6.000 si se celebra en qualsevol país de la CEE, així com 14 pessetes per quilòmetre de desplaçament. En qualsevol cas, la subvenció per la suma dels tres conceptes susdits no podrà superar les 250.000 pessetes, si l'activitat se celebra en el estranger i les 125.000 pessetes si té lloc en Espanya.   
c) Per a la realització de les activitats susdites en l'article 3r c): les mateixes quanties d'indemnització per estada i desplaçament, amb un límit màxim de 200 .000 pessetes .   
Article cinqué  
Per a justificar les subvencions concedides s'acreditarà en la Conselleria d'Agricultura, Pesca i Alimentació:   
a) Per a les activitats descrites en l'article 3r a):   
-Relació nominal i diària dels assistents, amb expressió del DNI i signatura al marge, acompanyada de certificat del Secretari de l'entitat on acredite la condició de soci.   
-Documents justificatius de les despeses efectuades amb motiu de l'organització del curs o curset.   
b) Per a les activitats descrites en l'article 3r b):   
-Documents acreditatius del pagament dels drets d?inscripció.   
-Certificat d'assistència expedit per l'entitat organitzadora.   
-Documents justificatius de les despeses d'estada i de desplaçament, si bé aquest últims podran ser substituïts per una declaració de la cooperativa a SAT interessada, quan el personal desplaçat no haja utilitzat transport públic.   
c) Per a les activitats descrites en l'article 3r a): els mateixos, per a estada i desplaçaments, que es mencionen en l'apartat anterior.   
Article sisé  
L'import total dels documents justificatius aportats actuarà com a límit màxim a la subvenció.   
Article seté  
El personal propi no soci a què es refereix l'article tercer, mantindrà una relació laboral amb la cooperativa o SAT sol·licitant, acreditant-se aquest extrem al temps que es sol·licita la subvenció.   
La sol·licitud aprovada pel òrgan representatiu de l'entitat, haurà de presentar-se en la Conselleria d'Agricultura, Pesca i Alimentació abans de 30 d'octubre de 1985.   
Article vuité  
Les subvencions a què es refereix aquesta Ordre seran resoltes pel Conseller d'Agricultura, Pesca i Alimentació, a proposta del director de l'Institut de Cooperativisme Agrari Valencià, i es dotaràn dels crèdits relatius a transferències de capital inclosos en el programa 621 i excepcionalment en el 611, dels Pressupostos de la Generalitat Valenciana per a 1985.   
DISPOSICIO FINAL  
Aquesta Ordre entrarà en vigor el dia que es publique en el Diari Oficial de la Generalitat Valenciana.   
València, 3 de juny de 1985.   
El Conseller d'Agricultura, Pesca i Alimentació,  
LLUIS FONT DE MORA I MONTESINOS